WikiLeaks na udaru hackera
U dva navrata hackeri su preplavili sajt sa zahtjevima za informacijama, kako bi stranice učinili nepristupačnim za druge korisnike
Američki poslovni magazin Forbes objavio je kako WikiLeaks namjerava početkom sljedeće godine objaviti dokumente jedne velike američke financijske tvrtke Web sajt WikiLeaks tvrdi da se našao na meti još jednog snažnog udara iz kibernetskog prostora. Ovu su tvrdnju danas na Twiteru iznijeli dužnosnici ovih internetskih stranica. To je drugi put u posljednja tri dana da se WikiLeaks našao na udaru iz kibernetskog prostora. Hackeri su napali ovaj sajt u nedjelju, prije negoli je na Wikileaksu postavljeno preko četvrt milijuna povjerljivih američkih diplomatskih poruka. U oba napada hackeri su preplavili sajt sa zahtjevima za informacijama kako bi učinili stranice nepristupačnim za druge korisnike. Američki poslovni magazin Forbes objavio je kako WikiLeaks namjerava početkom sljedeće godine objaviti dokumente jedne velike američke financijske tvrtke. Osnivač sajta Julian Assange izjavio je za ovaj magazin da će deseci tisuća dokumenata otkriti – citiramo – "ekosustav korupcije". Farmaceutske tvrtke također bi mogle biti predmet jedne od idućih objava podataka koji su procurilido WikiLeaksa. Julian Assange je spomenuo i jednu neimenovanu teksaško-kanadsku naftnu kompaniju, koja je imala bušotine u Albaniji.